《食山东白菜》
清代·张印

我本秦风女，复于京华长。每觉风雪天，此味口最爽。

一自到南风，三餐蛤与蚌。腥臊辄欲呕，当筵失俯仰。

虽有永福产，筋多嫌刺噪。晨起客叩门，来自青齐壤。

贻我凡十株，磊落堆盆盎。我喜过所望，有似太牢飨。

急授庖人术，唤集儿女赏。万羊耻过分，五鼎非夙想。

但得咬菜根，从此谢尘鞅。

作者简介：张印，字月潭，潼关人。山东巡抚澧风女，闽县陕西布政使林寿图继室。有《茧窝遗诗》。